Tolu Hali Marminggu Padodot (1) Pelita Batak Online\nARI Pentakosta do sadarion. Nunga hulului nabodari di internet, atik adong English Sunday Mass Service. Adong do nian jonok sian Piazza della Repubblica alai agak dao sian rute ni bis kota/ metro/ tram. Hape nunga mulai marsalaon palak ni pat niba, ala ni gotgos sadari manipat nantoari menelusuri akka situs nang tempat ber sejarah di suhi suhi ni kota na balau on. Ai termasuk naung tua do sejarah dohot peradaban ni kota on.\nNang pe mohop cuaca, alai ndang pola berkeringat. Tingkat kelembaban ni kota on tar 1/3 ni Jakarta do. Jadi sai tong do angur akka parfum ni namarbajui. Agia pe di Metro/ sub way na marponjot ponjot rupani. Didok manang na piga dongan, ikkon hati hati do di bis manang Kereta. Godang ninna akka pangemor. Hape aman do. Ra umbahen na marrarik rarik/ scarface i ma bohi niiba ate. Sai adong do laba ni parbohi namarsuhi-suhi. Mauliate ma di Jahowa.\nJonok do tu Terminal ahu tinggal manginap. Comfortable. Stasiun bis, tram, metro dohot kereta api luar kota nang tu bandara pe di si do. Aman jala nyaman do di daerah i, mura muse arga ni bir. Ndang adong akka Pareman manjagoi, nang pe jonok tu terminal.\nTar tolu blok manang 5 minit sian hotel i adong do sada gareja na bolon. Goarna Di Basilica Santa Maria Maggiore. Tarmasuk do on di antara opat gareja kepausan (Papal basilica) na umbalga di Roma. Na tolu nari ima St. Peter Basilica, St. John Basilica, St. Paul Basilica). Ref. www.vatican.va>basiliche.\nMisa parjolo jam 8 pagi, hata Italia. Di suhi ni kapel i do dibahen parmingguon. Tar 65 halak do hami na marminggui. Godangan na matua. Sampulu dua baris bangkuna. Adong do buku acara. Sai niihuthonma liturgina huhut maniru pambahen ni hombar hundulan niiba. (Na jolo tikki poso, manang na piga hali hea do nian ahu dohot dongan marminggu di Keuskupan Agung Medan na di Jalan Hayam Wuruk)\nDung menjelang Ekaristi (Liturgia Eucarsitica), mardalan ma pandurungan/ sulle offerte. Di bagasan karanjang rotan tar songon inganan ni roti do pandurungani. Huida godangan akka logam logam par 1 euroan i do dilehon ruas i. Jarang do agia pe hepeng harotas si 5 euro. Ninna rohakku di bagasan, boha do huriaon mengelolai pa tuk tu akka keperluan gareja. So tung gabe holan museum nama annon bagas joroMon di pudian ni ari, ale Tuhan. Lungun rohakku jala petek ilukku.\nDohot do ahu maju tu altar manjalo misa ekaristi. Dung hujalo sian Imam i Corpus Cristo, hupangan ma otik mardongan tangiang, haporseaon dohot hamauliateon. Di na laho hundul ahu, tompu adong manggoit abarakku nanget. Hape Imam i do ro mangeahi ahu, mambahen kode bahasa isyarat asa jolo hupangan sude. Dung hupangan mulak ma muse hatop Amanta Pastor i tu altar melayani ruas na sedang antri.\nNdang na huboto naikkon panganon do hape sude di jolo. Alai tahe ndang pola dia i, ninna rohakku. Ai diboto Tuhan i do akka parroha sisangunjur.\nDung simpul ibadah misa i, lobi hurang 45 menit, hupahundul ma di ruang utama. Adong huida sada na marpahean dasi ni Pastor hundul manjaha bibel na metmet. Sian New York do asal nasida. Diskusi hami otik mengenai masa depan ni huria. Hudok di luat nami ndang pola songon kebebasan na di huta muna on, hape di son otik parminggu. Alai didok amantai, haporseai ma Jahowa. Dia punya kalender sendiri. Di patorang nasida otik tarsongon riwayat ni Nossa Senhora de Fatima, na alani tulus ni partangiangonna, porang dunia parjolo pe boi gabe mansohot. Jadi molo adong akka ngolu parhuriaon na sulit, bahkan agia pe persekusi, unang moru haporseaonta tu Jahowa.\nSatongkin do sanga huakkupi nasida, ai didok misa kedua mulai ma jam 9, hata Inggeris. Jala marhalado do nasida. Huihuthon ma muse misa keduai. Gumodang do na ro. Sekitar 100 halak. Hape tong liturgina hata Italia. Naeng ma maju ahu muse misa. Alai jolo marpanukkun ahu tu sada naposo hombar hundulanku. Kebetulan diantusi hata Inggeris. Didok itoani, ndang pola be maju ahu, molo nunga ekaristi sebelumna. Alai ibana pe ndang maju tu jolo. "boasa ndang maju ho ito, hape khusuk do ho beribadah", nikku ma nian marpanakkasi. Ima da ito, ninna, "na naeng pengakuan do ahu annon salpu ibadat on". Ndang pola husukkun manang na halangan aha na mangambati itoan i. God bless U, have a nice day. Marsijalangan hami. Manulus ma itoan i, tu arah bilut di sekitar ruang utama.\nAdong do masing masing 12 bilut (penance chamber) di kiri kanan main hall (ruang utama) i. (bersambung)\nleh Pdt. Dr. Robinson Butarbutar, Ketua Rapat Pendeta HKBPHamu angka Dongan Sahaporseaon hinaholongan di sandok Indonesia,Ingkon mangula do jolma i. Apostel Paulus manonahon, 'na so ra mangula, u


Tarombo Siboru Marihan Versi Silalahi Tolping\nInilah kisah namboru Siboru Marihan.\nNama si Boru Marihan sebenarnya bernama Siboru Pinondang Bulan.namun nama tersebut tdk bisa disebutkan dengan sembarangan.\nDitikki maridi Siboru Pinondang bulan di topi pasir di tolping dibereng ibana ma parsolu huhut mamalu tagading,lao ma ibana tu topi pasir marpahean.\nDi dapaothon parsolu ima ibana.\nTuat ma parsolu i didokma songonon:\nSantabi ma disangap muna boru ni raja nami na adong do siluluan nami.\nNinna Siboru pinondang bulan ma:Santabi ma tutu di raja naro,ise do hamu jala lao tudia do hamu?jala ise do hamu?\nNinna si Tampubolon ma:napasahathon tona do au boru ni rajanami tu amangudaku.\nIse goar ni amangudamuna i,ninna siboru pinondang bulan.\nIa goar ni amangudaku ima Silahisabungan.\nPintor dijomba siboru pinondang bulan ma si tampubolon huhut tangis.au do boru ni amanguda munai anak ni amangtua ku do hamuna.\nDungi makkatai ma nasida dohot maksud di harorona.\nnungnga takkas huboto namasa i,dang namanjua au da ito molo boanonku hamu tu huta.masa ma annon naso tupa masa ninna Siboru pinondang bulan.\nAsa songonon ma i,mareak botari mulak ma annon parmahan i,pintor maringggali do annon akka horbonai tu pasir on marukkori tu tao i.\nihut do annon akka parmahan i sian pudi.\nTolu do anakni ibotoku Silalahi,anakna siahaan di huta doi nuaeng si raja tolping do goarna,anakna sipaitonga sibursok raja,siampudanna si raja bunga-bunga jala diparmahanan do nasida nadua.\njadi hira na marbada ma hita annon hubahen,lokma hudanggurhon sarip hon hira na laho mandanggur hamu,pintor langean ni nasida nadua doi annon.disi mullop tu ginjang pintor tangkup hamuma nasida nadua.lao ma jolo hamu tu tao an paima botari ninna Siboru pinondang bulan.\ndung botari maringgali ma akka horboi tu pasir.dilempar siboru pinondang bulan ma sarip nai tu tao,marukkor ma sibursok raja dohot siraja bunga-bunga,disi mullop pintor ditakkup si tampubolon ma nasida nadua\ndiboan ma nasida dompak tu tano balige,digogo ma malluga jala ditiop si toga tampubolon ma siraja bunga-bunga alai sibursok raja di solu nasada nai.\nMakkahitir ma nasida ala gogoni udan dohot alogo,guga ma paniop ninasida di hole i,madabu ma si bursok raja tu tao jonok pulo sibandang.\nTangis-tangis ma parmahan akka dongan nai tu huta huhut mangolai horbona,alai anggo horbo ni si bursok raja dohot horbo ni si raja bunga-bunga dibagasan tao i dope.dipaboa ma namasai.\nMarlojong sipintahaomasan dohot si boru simbolon tua dohot Silalahi tu tao pasir.ihut ma sian pudi si raja tolping.jong-jong dope siboru pinondang bulan di pasir i songon tukko-tukko.dipasoro-soro Silalahi ma ibotona i,naeng nongnongonna tu tao i.alai sai diambati na niolina i ma dohot Siboru pintahaomasan.\nSo jolo,ninna siboru pinondang bulan ,dibukka ma abitna naeng marsaimara.\nMarlojong ma nang Silahisabungan tu pasir,nungnga habang ate-ate dohot pusu-pusuna,ninna silahisabungan ma:\nAi nabohado nangkin dibahen ho pahompungki pinondang bulan,boasa bahenonmu songoni? Sotung hu nongnong ho tu tao an,dabu hamu i tu tao i,ninna silahisabungan.\nNaeng jombaon ni Silalahi ma siboru pinondang bulan.\nNinna siboru pinondang bulan:So jolo,so hamu sudena,adong sidohononku,huhut naeng bolokkononna ulosna i tu tao i,naro do suruan ni amangtuaku sibagotnipohan sian tano balige,dung marbada hamu najolo holan na susah do halaki.masa ma logo ni ari onom taon singernger,dang tubu be agia aha,masa ma haleon potir,marsinkkor ma jolmai,atturaparon sahat tu sadarion alani haleon potir i.\ndipukkul gondang alai dang ro udan.marmanuk ni ampang ma nasida.pandok ni namalo parbinoto adong hansit ni roha ni anggidoli,ima silahisabungan,ima ho among.\nNungnga hudok hian tu nasida ikkon siat do sapatakku tu nasida molo so denggan bahenonna tu paraman ki na dua i.didok nasida ikkon pangolihononna do ninna jala lehononna golat/tano.\nNinna Silahisabungan ma:\nbah halak do hape disarihon ho,dirim dang disarihon ho,dang sae dope didok Silahisabungan hatana nungnga pintor dialusi Siboru pinondang bulan:\nPalias ma i amang,dang na hubolokkon akka paraman ki tokka do na bolong.\nSip baba mi angkora lapa-lapa,sotunng hunong-nong ho tu tao an.\nDialusi siboru pinondang bulan:Dang mabiar au nongnongonmu,ai nungnga huboto hian i,naung bagian ni siboruadi do gabe dengke,ninna huhut gabe tangis.\nIkkon nongnongonku do ho tu tao nabagas an,,\nOlo do au nongnongonmu asalma dilean ho pangidoan kon ninna siboru pinondang bulan,huhut ditiop suri ditanganna siamun dihambirangna ulosna nanaeng bukkaonna,jangge-jangge obut na.\nTao on do sude di ahu dohot liang paridianmi na di Tao Silalahi,ima parjolo.\nPaduahon:masa ma galumbang di tao bolak i,i tao silalahi,martimbur sian toru tu ginjang,mangalompas sian ginjang tu toru.\npatoluhon:hurang bolak dope tao i parlange-langeanku,ikkon adong namasa sogot tanda ni parbolak nai.\nPaopathon:molo manolus manang ise sian tao i diparhasak ni tao dohot galumbang/umbak dohot alogo,dihatahon ma dembanna manang aha ma i,dijouhon ma goarhu:\nNamboru,asa tiru nasa hutu-hutu,lentem sitabalon,asa lambok ate-ate asa menak pusu-pusu songon par menak ni Tao Silalahi,dungi ditahuhon ma aek tao i huhut di inum jala diparsuap.menak ma sudena.\nPalimahon:Sai unang ma adong borum nasongon ahu,molo adong dope borum na songon au,jaloonna do sogot songon bagian kon.\nNinna siboru pinondang bulan:hola i do,nungnga bulus be rohakku jadi dekke.\nDigora Silahisabungan ma alogo,pintor ro ma hilap. mallisik-lisik ma dohot ronggur,ro ma alogo marpiu-piu,alogo marhaba-haba,udan marhalatukko.dihabangkon alogo i ma siborupinondang bulan.laos i ma dalanna mallojop tu tao silalahi lam balga ma umbak sahat tu Pangururan,nang di Tao ni Balige pe.tung sude do tao na humaliang pulo samosir balga be umbak na\nDemikianlah kisah terjadinya hubungan Tampubolon dgn Silalahi,sekaligus legenda siboru marihan yang diyakini oleh orang-orang yang mengaku bermargakan Silalahi Raja.\nKesimpulan : Sebuah pembunuhan karakter terhadap OMPU RAJA SILAHISABUNGAN yang dilakukan oknum-oknum yang mengaku bermargakan Silalahi Raja.\nDiposting oleh Tarombo Silalahi di 23.27 Tidak ada komentar: Link ke posting ini